જીંદગીની ભાગદોડ અને પૈસાની જરૂરિયાતે સંબંધોનાં મૂલ્યને બોજ બનાવી દીધો છે. નોકરી, સોસાયટી, પત્ની અને બાળકોની જરૂરિયાતોમાં માણસ એટલો બધો વ્યસ્ત થઈ ગયો છે કે ઘણા બધા લાગણી સંબંધો ભુલાઈ ગયા છે. આજે માણસ પાસે એટલો સમય જ નથી કે તે કોઈના વિશે વિચારી શકે. આની સીધી અસર આપણા નજીકના સંબંધો પર પડી રહી છે. જે આપણા પોતાના છે, આજે ભાઈ-ભાઈ વચ્ચે ઝઘડા થાય છે, દિકરો બાપના કહ્યામાં નથી, પવિત્ર સંબંધોનું નિકંદન નીકળી ગયું છે. પરિસ્થિતિ એવી છે કે એક જ ઘરમાં રહેનાર લોકોને એકબીજાનાં ખબર-અંતર પૂછવાનો પણ સમય નથી. મરી રહેલ લાગણીને રોકવા અને પરિવારને બચાવવા માટે આજે અમે તમને કેટલીક એવી બાબતો જણાવવા જઈ રહ્યા છીએ કે જેનાથી તમે પરિવાર સાથે વધુ બહેતરીન જીવન પસાર કરી શકશો.